CELEX: 32004D0792(01)
Language: el
Date: 2004-11-22 00:00:00
Title: 2004/792/ΚΕ̠̠Α: Απόφαση 2004/792/ΚΕ̠̠Α του Συμβουλίου, της 22ας Νοεμβρίου 2004, όσον αφορά την παράταση και την τροποποίηση της απόφασης 1999/730/ΚΕ̠̠Α σχετικά με την εφαρμογή της κοινής δράσης 1999/34/ΚΕ̠̠Α για τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη

24.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 348/47
            
         
      ΑΠΌΦΑΣΗ 2004/792/ΚΕΠΠΑ ΤΟΥ ΣΥΜΒΟΥΛΊΟΥ
   
   της 22ας Νοεμβρίου 2004
   όσον αφορά την παράταση και την τροποποίηση της απόφασης 1999/730/ΚΕΠΠΑ σχετικά με την εφαρμογή της κοινής δράσης 1999/34/ΚΕΠΠΑ για τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,
   την κοινή δράση του Συμβουλίου 1999/34/ΚΕΠΠΑ, της 17ης Δεκεμβρίου 1998, σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Στις 15 Νοεμβρίου 1999 το Συμβούλιο εξέδωσε την απόφαση 1999/730/ΚΕΠΠΑ για τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη (2) με την οποία σκοπούσε να εφαρμόσει την κοινή δράση 1999/34/ΚΕΠΠΑ.
            
         
               (2)
            
            
               Ορισμένοι στόχοι δεν μπόρεσαν να εκπληρωθούν μέχρι τις 15 Νοεμβρίου 2004, ημερομηνία κατά την οποία λήγει η ισχύς της απόφασης 1999/730/ΚΕΠΠΑ, ενώ άλλοι στόχοι θα πρέπει να παγιοποιηθούν και να διευρυνθούν μετά την ημερομηνία αυτή. Πρόκειται για πολυετές σχέδιο.
            
         
               (3)
            
            
               Κατά συνέπεια, θα πρέπει να παραταθεί και να τροποποιηθεί η απόφαση 1999/730/ΚΕΠΠΑ,
            
         ΑΠΟΦΑΣΙΖΕΙ:
   Άρθρο 1
   Η απόφαση 1999/730/ΚΕΠΠΑ τροποποιείται ως εξής:
   
               1)
            
            
               Στο άρθρο 3 παράγραφος 1, το ποσό δημοσιονομικής αναφοράς «1 436 953 EUR» αντικαθίσταται από το ποσό «1 375 565 EUR»,
            
         
               2)
            
            
               στο άρθρο 4 δεύτερο εδάφιο, η ημερομηνία «15 Νοεμβρίου 2004» αντικαθίσταται από την ημερομηνία «15 Νοεμβρίου 2005».
            
         Άρθρο 2
   Η παρούσα απόφαση παράγει αποτελέσματα από την 16η Νοεμβρίου 2004.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 22 Νοεμβρίου 2004.
      
         
            Για το Συμβούλιο
         
         
            Ο Πρόεδρος
         
         B. R. BOT
         
      
   
   
      (1)  ΕΕ L 9 της 15.1.1999, σ. 1.
   
      (2)  EE L 294 της 16.11.1999, σ. 5.